Марушка Р. Шабах
Лъжата

chitanka.info

Разкъсани дрехи.

Нахапана плът.

Кървави дири от рани…

Прогонена,

охулена,

омърсена и оплюта,

куцайки върви

от никого нежеланата

голата истинска истина.

Триумфира лъжливата —

тази, която всеки гримира

така, както иска да види.

А тя самата — отдавна е забравила:

била е истина!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.